**ZMLUVA O POSKYTOVANÍ SLUŽIEB**

č. ------/2020/ÚKSÚP

(ďalej len „Zmluva“) uzatvorená v súlade s § 269 ods. 2 a súvisiacimi ustanoveniami zákona

č. 513/1991 Zb. Obchodného zákonníka v znení neskorších právnych predpisov

(ďalej len „Obchodný zákonník“) a v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“) medzi týmito zmluvnými stranami:

**Objednávateľ**

Obchodné meno: Ústredný kontrolný a skúšobný ústav poľnohospodársky v Bratislave

Sídlo: Matúškova 21, 833 16, Bratislava

Štatutárny zástupca: PhDr. Ján Berceli

IČO: 00 156 582

Bankové spojenie: Štátna pokladnica, číslo účtu: SK29 8180 0000 0070 0007 7309

Zriadený: Rozhodnutím Ministerstva zemědělství a výživy v Prahe č. j.: II/4-1178/68/23 zo dňa 17.12.1968 v znení Rozhodnutí Ministerstva pôdohospodárstva Slovenskej republiky č. 358/2/1995-250 z 12.0.995, č. 7745/80/1996-250 z 23.08.1996, č. 3070/1997-100 z 01.12.1997, č. 5791/2003-250 z 02.06.2003, č. 3917/2005-250 z 29.04.2005 a č. 1246/2007-250 zo 07.02.2007 a v znení rozhodnutí Ministerstva pôdohospodárstva a rozvoja vidieka Slovenskej republiky č. 3072/2011-250 z 20.07.2011, č. 1964/2013-250 zo 16.04.2013, č. 2228/2014-250, zo 06.03.2014, č. 738/2017-250 z 19.01.2017 a č. 2450/2017-250 z 27.06.a rozvoja vidieka SR, Bratislava č. 2450/2017-250 z 27.06.2017

(ďalej len „Objednávateľ“)

a

**Poskytovateľ**

Obchodné meno: [x]

Sídlo: [x]

Štatutárny zástupca: [x]

IČO: [x]

DIČ: [x]

IČ DPH: [x]

Bankové spojenie: [x]

Zápis v OR: [x]

(ďalej len „Poskytovateľ“)

(Objednávateľ a Poskytovateľ ďalej spolu ako „Zmluvné strany“).

**ČLÁNOK 1 - ÚVODNÉ USTANOVENIA**

1.1 Objednávateľ je správcom, prevádzkovateľom, oprávneným používateľom a vlastníkom informačných systémov verejnej správy Ekologická poľnohospodárska výroba (EKOP) – isvs\_9919, IS CRO - Centrálny register odrôd - isvs\_121, ROS - Register ovocných sadov a chmeľníc - isvs\_6541, IS RIS - Registračný informačný systém - isvs\_120 (ďalej spolu aj ako „IS“), pre ktoré obstaráva **Služby udržateľnosti a úprav informačných systémov verejnej správy**.

1.2 **Paušálna odplata** je odplata Objednávateľa uhradená Poskytovateľovi v stanovenom intervale (mesačne) v stanovej výške za vykonávanie periodicky sa opakujúcich služieb.

**Osobitná odplata** je odplata Objednávateľa uhradená Poskytovateľovi za presne špecifikované poskytovanie služieb úprav IS a školení počas doby trvania zmluvy, vždy na základe záväznej očíslovanej objednávky (ďalej len „objednávka“) s presne určeným rozsahom plnenia a zároveň na základe Akceptačného protokolu potvrdzujúceho rozsah a kvalitu odovzdaného a prevzatého plnenia.

**Človekohodina -** základná merná jednotka fakturácie služieb, za ktorú sa považuje hodina práce jedného pracovníka Poskytovateľa počas bežnej prevádzky. Človekohodina trvá 60 minút. Cena jednej človekohodiny je 1/8 ceny za človekodeň (ČD). Najmenšou účtovateľnou čiastkou pre účely tejto Zmluvy je 0,25 (štvrtina) človekohodiny, t. j. 15 minút.

**ČLÁNOK 2 - PREDMET ZMLUVY**

2.1 Predmetom tejto Zmluvy sú tieto záväzky Zmluvných strán:

(a) záväzok Poskytovateľa poskytovať služby udržateľnosti a úprav informačných systémov verejnej správy Objednávateľa podrobne špecifikované v prílohe č. 1 tejto Zmluvy, ktoré sa skladajú z týchto častí:

- poskytovanie služieb pre zabezpečenie udržateľnosti IS

* mesačný paušál - 12 mesiacov,
* mesačný paušál - 1. predĺženie o 6 mesiacov,
* mesačný paušál - 2. predĺženie o 6 mesiacov;

- poskytovanie služieb úprav IS a školenia v maximálnom rozsahu 500 ČH počas doby trvania Zmluvy (ďalej spolu ako „služby“).

(b) záväzok Objednávateľa zaplatiť Poskytovateľovi odplatu za poskytovanie služieb uvedenú v tejto Zmluve;

a to za podmienok dohodnutých v tejto Zmluve alebo určených podľa nej.

2.2 Predmetom tejto Zmluvy sú aj záväzky Zmluvných strán plniť povinnosti výslovne upravené v tejto Zmluve a z tejto Zmluvy vyplývajúce.

**Článok 3 - ČAS PLNENIA**

3.1 Služby podľa článku 2 odseku 2.1 písmeno (a) začne Poskytovateľ plniť od prvého dňa kalendárneho mesiaca, ktorý nasleduje po dni nadobudnutia účinnosti tejto Zmluvy.

3.2 Žiadna zo Zmluvných strán nie je v omeškaní s plnením svojich záväzkov ani neporušuje túto Zmluvu po dobu trvania prekážok, ktorých vznik a existencia nie sú závislé na vôli Zmluvnej strany, a ktoré nemohla nijako predvídať ani odvrátiť, a to v prípade, že o tejto skutočnosti písomne informuje druhú Zmluvnú stranu najneskôr do troch (3) dní odo dňa, kedy sa Zmluvná strana o existencii prekážky dozvedela. Prekážkami podľa predchádzajúcej vety sú okolnosti uvedené v § 374 Obchodného zákonníka, ako aj zásahy, následky a dôsledky vyššej moci a mimoriadne situácie, akými sú vojna, stav všeobecného ohrozenia alebo núdzový stav, štrajk alebo výpadky vo výrobe produktov nevyhnutne potrebných na splnenie záväzkov vyplývajúcich z tejto Zmluvy.

**Článok 4 - MIESTO PLNENIA**

4.1 Miesto plnenia predmetu tejto Zmluvy je sídlo Objednávateľa, uvedené v záhlaví tejto Zmluvy, alebo jeho pobočiek mimo sídla Objednávateľa alebo iné miesto, ku ktorému má Objednávateľ užívacie právo. V prípade, ak je na splnenie záväzku Poskytovateľa vyplývajúceho mu z tejto Zmluvy potrebná prítomnosť Poskytovateľa, resp. jeho pracovníkov v sídle alebo mieste výkonu činností Objednávateľa, zaväzuje sa Objednávateľ bezodplatne a včas umožniť Poskytovateľovi prístup na také miesto.

**Článok 5 – CENA A PLATOBNÉ PODMIENKY**

5.1 Cena za predmet Zmluvy je výsledkom verejného obstarávania a je v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách a zahŕňa platby za úhradu Paušálnej odplaty, Paušálnej odplaty za 1. predĺženie, Paušálnej odplaty za 2. predĺženie a Osobitnej odplaty. Cena za predmet zmluvy je vo výške \_\_\_\_\_\_\_\_\_\_\_\_ EUR bez DPH, \_\_\_\_\_\_\_\_\_\_\_\_ EUR s DPH. V cene za predmet Zmluvy sú zahrnuté všetky náklady Poskytovateľa súvisiace s plnením predmetu tejto Zmluvy. Cena za predmet Zmluvy je konečná a nemenná, platí a kryje kvalitatívne, dodacie a platobné podmienky predmetu Zmluvy podľa tejto Zmluvy.

5.2 Paušálna odplata bude uhradená Poskytovateľovi za každý mesiac za poskytovanie služieb pre zabezpečenie udržateľnosti IS - mesačný paušál - 12 mesiacov vo výške \_\_\_\_\_\_\_\_\_\_\_\_EUR bez DPH, výške \_\_\_\_\_\_\_\_\_\_\_\_EUR s DPH (ďalej len „Paušálna odplata“) v zmysle prílohy č. 2 tejto Zmluvy.

5.3 Paušálna odplata bude uhradená Poskytovateľovi za každý mesiac za poskytovanie služieb pre zabezpečenie udržateľnosti IS - mesačný paušál - 1. predĺženie o 6 mesiacov na základe objednávky vo výške \_\_\_\_\_\_\_\_\_\_\_\_EUR bez DPH, výške \_\_\_\_\_\_\_\_\_\_\_\_EUR s DPH (ďalej len „Paušálna odplata za 1. predĺženie“) v zmysle prílohy č. 2 tejto Zmluvy.

5.4 Paušálna odplata bude uhradená Poskytovateľovi za každý mesiac za poskytovanie služieb pre zabezpečenie udržateľnosti IS - mesačný paušál - 2. predĺženie o 6 mesiacov na základe objednávky vo výške \_\_\_\_\_\_\_\_\_\_\_\_EUR bez DPH, výške \_\_\_\_\_\_\_\_\_\_\_\_EUR s DPH (ďalej len „Paušálna odplata za druhé predĺženie“) v zmysle prílohy č. 2 tejto Zmluvy.

5.5 Osobitná odplata bude uhradená Poskytovateľovi za poskytnutie služieb presne špecifikovaných v Objednávke za poskytovanie služieb úprav IS a školení v maximálnom rozsahu 500 ČH počas doby trvania Zmluvy vo výške \_\_\_\_\_\_\_\_ EUR bez DPH za jednu človekohodinu (ďalej len „ČH“), vo výške \_\_\_\_\_\_\_\_ EUR s DPH za jednu ČH.

5.6 Paušálna odplata za 1. predĺženie, Paušálna odplata za 2. predĺženie a Osobitná odplata nie sú nárokovateľné automaticky nadobudnutím účinnosti tejto Zmluvy. Sú podmienené zaslaním objednávky zo strany Objednávateľa s podrobným a presným popisom požadovaného plnenia.

5.7 Nárok na zaplatenie Osobitnej odplaty vznikne po skutočnom poskytnutí požadovaného plnenia na základe Objednávky a po podpísaní Akceptačného protokolu podľa prílohy č. 4 tejto Zmluvy.

5.8 Najmenšou účtovateľnou čiastkou pre účely tejto Zmluvy je 0,25 (štvrtina) človekohodiny, t. j. 15 minút.

5.9 Paušálna odplata podľa odseku 5.2 tohto článku tejto Zmluvy má formu mesačného paušálneho poplatku. Nárok na zaplatenie prvej Paušálnej odplaty vznikne Poskytovateľovi v prvý deň kalendárneho mesiaca, ktorý nasleduje po dni nadobudnutia účinnosti tejto Zmluvy. Nárok na zaplatenie ostatných Paušálnych odplát vznikne Poskytovateľovi v prvý deň príslušného kalendárneho mesiaca, za ktorý bude poskytovať služby pre udržateľnosť IS - mesačný paušál - 12 mesiacov. Poskytovateľ má nárok na 12 Paušálnych odplát počas trvania platnosti tejto Zmluvy.

5.10 Paušálna odplata za 1. predĺženie podľa odseku 5.3 tohto článku tejto Zmluvy má formu mesačného paušálneho poplatku. Nárok na zaplatenie prvej Paušálnej odplaty za 1. predĺženie vznikne Poskytovateľovi v prvý deň kalendárneho mesiaca, ktorý bude nasledovať po dni doručenia objednávky Poskytovateľovi. Nárok na zaplatenie ostatných Paušálnych odplát za 1. predĺženie vznikne Poskytovateľovi v prvý deň príslušného kalendárneho mesiaca, za ktorý bude poskytovať služby pre udržateľnosť IS - mesačný paušál - 1. predĺženie o 6 mesiacov. Poskytovateľ má nárok na 6 Paušálnych odplát za 1. predĺženie počas trvania platnosti tejto Zmluvy.

5.11 Paušálna odplata za 2. predĺženie podľa odseku 5.4 tohto článku tejto Zmluvy má formu mesačného paušálneho poplatku. Nárok na zaplatenie prvej Paušálnej odplaty za 2. predĺženie vznikne Poskytovateľovi v prvý deň kalendárneho mesiaca, ktorý bude nasledovať po dni doručenia objednávky Poskytovateľovi. Nárok na zaplatenie ostatných Paušálnych odplát za 2. predĺženie vznikne Poskytovateľovi v prvý deň príslušného kalendárneho mesiaca, za ktorý bude poskytovať služby pre udržateľnosť IS - mesačný paušál - 2. predĺženie o 6 mesiacov. Poskytovateľ má nárok na 6 Paušálnych odplát za 2. predĺženie počas trvania platnosti tejto Zmluvy.

5.12 Osobitná odplata za poskytovanie služieb podľa odseku 5.5 tohto článku tejto Zmluvy bude účtovaná samostatne po splnení zadefinovaného predmetu plnenia v príslušnej objednávke na poskytovanie služieb úprav IS a školení po ich skutočnom poskytnutí na základe podpísaného Akceptačného protokolu oboma zmluvnými stranami, ktorý bude prílohou predmetnej faktúry.

5.13 Nárok na zaplatenie odplaty za poskytovanie služieb podľa tejto Zmluvy si uplatní Poskytovateľ voči Objednávateľovi vždy formou faktúry.

5.14 Lehota splatnosti faktúry je tridsať (30) kalendárnych dní odo dňa jej preukázateľného doručenia Objednávateľovi zo strany Poskytovateľa za predpokladu, že doručená faktúra bude spĺňať všetky zákonné náležitosti a náležitosti podľa tejto Zmluvy a bude doručená na adresu Objednávateľa uvedenú v záhlaví tejto Zmluvy. Lehota splatnosti faktúry začína plynúť dňom nasledujúcim po dni, v ktorom bola faktúra preukázateľne doručená Objednávateľovi. Za správnosť vyhotovenia faktúry zodpovedá Poskytovateľ.

5.15 Faktúra musí obsahovať číslo zmluvy Objednávateľa, musí byť vystavená v súlade s ustanoveniami tejto Zmluvy a musia spĺňať náležitosti daňového dokladu v zmysle platných právnych predpisov SR (najmä zákon č. 222/2004 Z. z. o dani z pridanej hodnoty v znení neskorších predpisov).

5.16 V prípade, ak doručená faktúra nebude obsahovať náležitosti v zmysle tohto článku Zmluvy alebo v nej budú iné chyby, Objednávateľ je oprávnený vrátiť faktúru Poskytovateľovi v termíne splatnosti na doplnenie a/alebo prepracovanie s uvedením nedostatkov, ktoré sa majú odstrániť. Počas opravy doručenej faktúry neplynie lehota splatnosti. Nová 30-dňová lehota splatnosti začne plynúť dňom nasledujúcim po dni, v ktorom bola riadne doplnená a/alebo prepracovaná faktúra preukázateľne doručená Objednávateľovi.

5.17 Úhrada faktúry bude realizovaná bezhotovostným platobným stykom na účet Poskytovateľa uvedeného v záhlaví tejto zmluvy. Na účely tejto Zmluvy sa platba považuje za uhradenú dňom jej pripísania na bankový účet Poskytovateľa.

5.18 Ustanovenia článku 5 tejto Zmluvy sa primerane použijú na plnenie všetkých peňažných záväzkov Zmluvných strán v tejto Zmluve upravených alebo z nej vyplývajúcich.

5.19 Objednávateľ nie je viazaný touto Zmluvou vyčerpať celú cenu za predmet Zmluvy podľa odseku 5.1 tohto článku počas jej platnosti.

5.20 Poskytovateľovi sa nebudú na úhradu nákladov spojených s plnením tejto Zmluvy poskytovať žiadne zálohy ani preddavky.

**ČLÁNOK 6 - POVINNOSTI POSKYTOVATEĽA**

6.1 Poskytovateľ sa zaväzuje postupovať pri plnení svojich povinností podľa tejto Zmluvy s odbornou starostlivosťou. Poskytovateľ uzatvorením tejto Zmluvy vyhlasuje, že je schopný predmet Zmluvy poskytovať riadne, včas a v požadovanej kvalite podľa podmienok tejto Zmluvy a jej príloh.

6.2 Poskytovanie služieb bude Poskytovateľ vykonávať výlučne v súlade s touto Zmluvou, jej prílohami a ňou predpokladanými dokumentmi a pokynmi Objednávateľa. Poskytovateľ je pri plnení povinností podľa tejto Zmluvy viazaný podkladmi poskytnutými mu zo strany Objednávateľa a pokynmi Objednávateľa, ktoré nie sú v rozpore s ustanoveniami tejto Zmluvy, príslušnými právnymi predpismi SR a ani nerozširujú predmet Zmluvy.

6.3 Poskytovateľ je povinný bez zbytočného odkladu upozorniť Objednávateľa na nevhodnú povahu pokynov a/alebo podkladov daných mu Objednávateľom, ak mohol túto nevhodnosť zistiť pri vynaložení odbornej starostlivosti a je povinný postupovať podľa takýchto nevhodných pokynov a/alebo podkladov Objednávateľa len, ak Objednávateľ napriek upozorneniu zo strany Poskytovateľa na nevhodných pokynoch a/alebo podkladoch písomne trvá.

6.4 Poskytovateľ je povinný písomne informovať Objednávateľa, do 5 pracovných dní od doručenia jeho žiadosti, o postupe plnenia povinností podľa tejto Zmluvy zo strany Poskytovateľa.

6.5 Poskytovateľ je povinný informovať Objednávateľa o všetkých skutočnostiach, ktoré sú významné pre plnenie povinností Zmluvných strán podľa tejto Zmluvy, najmä o skutočnostiach, ktoré môžu byť významné pre rozhodovanie Objednávateľa v súvislosti s touto Zmluvou a/alebo o dôvodoch, ktoré Poskytovateľovi bránia riadne a včas splniť svoje povinnosti podľa tejto Zmluvy, a to do 48 hodín odkedy sa o nich Poskytovateľ dozvedel.

6.6 Poskytovateľ je povinný po ukončení tejto Zmluvy odovzdať bez zbytočného odkladu Objednávateľovi všetky podklady a veci, ktoré od neho prevzal pri plnení tejto Zmluvy a to formou Odovzdávacieho protokolu podľa prílohy č. 5 tejto Zmluvy.

6.7 V prípade, ak Poskytovateľ alebo jeho subdodávateľ majú povinnosť byť zapísaní v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, táto povinnosť musí byť splnená pred podpisom tejto Zmluvy. Poskytovateľ a jeho subdodávateľ musia spĺňať podmienku zápisu počas celého trvania tejto Zmluvy.

6.8 Zamestnanci Poskytovateľa sa v mieste plnenia budú pohybovať výhradne v sprievode určených zamestnancov Objednávateľa. Zamestnanci Poskytovateľa sú povinní riadiť sa pri plnení predmetu tejto Zmluvy záväzným právnymi predpismi o ochrane zdravia a bezpečnosti pri práci.

6.9 Poskytovateľ pri zmene informačno-technologického prostredia Objednávateľa, na ktorom sú IS prevádzkované, poskytne Objednávateľovi súčinnosť, odbornú poradenskú, konzultačnú a technickú podporu pri prechode povinností a poskytovania služieb, ktoré sú predmetom tejto Zmluvy, na nového poskytovateľa, najmä v oblasti architektúry a integrácie IS.

**Článok 7 - PODMIENKY PLNENIA**

7.1 Poskytovateľ sa zaväzuje postupovať pri plnení predmetu tejto Zmluvy podľa prílohy č. 1 tejto Zmluvy.

7.2 Poskytovateľ sa zaväzuje, že poskytovanie služieb bude vykonávať počas bežnej prevádzky v pracovných dňoch od pondelka do piatku v čase od 8:00 do 16:00 hodiny, okrem štátnych sviatkov, dní pracovného pokoja a pracovného voľna, pokiaľ sa Zmluvné strany nedohodnú inak.

7.3 Poskytovanie služieb pre zabezpečenie udržateľnosti IS - mesačný paušál - 12 mesiacov začne Poskytovateľ poskytovať v prvý deň kalendárneho mesiaca, ktorý nasleduje po dni nadobudnutia účinnosti tejto Zmluvy.

7.4 Poskytovanie služieb pre zabezpečenie udržateľnosti IS - mesačný paušál - 1. predĺženie o 6 mesiacov a poskytovanie služieb pre zabezpečenie udržateľnosti IS - mesačný paušál - 2. predĺženie o 6 mesiacov začne Poskytovateľ vykonávať na základe doručených objednávok Objednávateľa v prvý deň kalendárneho mesiaca, ktorý bude nasledovať po dni doručenia objednávky Poskytovateľovi.

7.5 Poskytovanie služieb úprav IS a školení v maximálnom rozsahu 500 ČH počas doby trvania Zmluvy začne Poskytovateľ vykonávať do 5 pracovných dní od doručenia objednávky Poskytovateľovi, pokiaľ nebude dohodnuté inak. Lehota na poskytnutie služieb úprav IS bude uvedená v príslušnej objednávke v ČH. Lehota na poskytnutie školení bude uvedená v príslušnej objednávke v ČH aj s predpokladaným dátumom uskutočnenia školenia.

7.6 Poskytovateľ je povinný preukázateľne reagovať na každý podnet Objednávateľa vykonávaním záznamov k podnetom v ServiceDesk v súlade s prílohou č. 1 tejto Zmluvy.

7.7 Na základe podnetu evidovaného v ServiceDesk, okrem školení, Poskytovateľ v spolupráci s Objednávateľom vypracuje Pracovný list podnetu podľa prílohy č. 3 tejto Zmluvy. Po jeho schválení Objednávateľom vystaví Objednávateľ objednávku, ktorej prílohou bude schválený Pracovný list podnetu.

7.8 Prevzatie plnení uvedených v príslušnej objednávke, okrem školení, sa uskutoční po skutočnom poskytnutí služieb na základe schválených čiastkových krokov podľa Pracovného listu podnetu podľa prílohy č. 3 tejto Zmluvy a podpísaním očíslovaného Akceptačného protokolu Zmluvnými stranami podľa prílohy č. 4 tejto Zmluvy. Za prevzatie plnenia z príslušnej objednávky sa rozumie podpísanie Akceptačného protokolu bez vád a/alebo výhrad k plneniu uvedenému v príslušnej objednávke uvedenými Objednávateľom.

7.9 Objednávateľ nie je povinný prevziať plnenie uvedené v objednávke, ktoré má vady alebo má k nemu Objednávateľ výhrady. Ak pri preberaní plnenia uvedeného v objednávke Objednávateľ zistí, že plnenie má vady alebo má k nemu Objednávateľ výhrady, je oprávnený prevzatie plnenia uvedeného v objednávke odmietnuť a uvedie vady a/alebo výhrady v príslušnom Akceptačnom protokole s termínom ich odstránenia.

7.10 Ak Objednávateľ uvedie na Akceptačnom protokole vady a/alebo výhrady k plneniu uvedenému v objednávke, Poskytovateľ je povinný ich v stanovenom termíne odstrániť. Po ich odstránení a odovzdaní opraveného plnenia bude vypracovaný nový Akceptačný protokol s tým istým číslom Akceptačného protokolu s lomkou a číslom od 1 až n v závislosti od počtu Akceptačných protokolov.

7.11 Tento proces sa bude opakovať, pokiaľ nebudú splnené všetky požiadavky Objednávateľa, a to odstránené vady a/alebo výhrady k plneniu uvedenému v objednávke, ale maximálne dvakrát. Ak Objednávateľ na treťom Akceptačnom protokole k tomu istému plneniu uvedenému v príslušnej objednávke uvedie vady a/alebo výhrady, je Objednávateľ oprávnený uplatniť voči Poskytovateľovi zmluvnú pokutu podľa článku 14, ods. 14.3 tejto Zmluvy.

7.12 Ak je niektorý IS naprogramovaný ako „webová aplikácia“ dostupná pre používateľov z webového sídla, Poskytovateľ je pri plnení predmetu tejto Zmluvy povinný v takomto prípade dodržiavať štandardy podľa Metodického usmernenia k monitorovaniu prístupnosti webových sídiel

## <https://www.mirri.gov.sk/sekcie/informatizacia/governance-a-standardy/standardy-isvs/pristupnost-webovych-sidel/metodika-monitorovania-webovych-sidel/index.html>

**ČLÁNOK 8 - AUTORSKÉ A MAJETKOVÉ PRÁVA A LICENČNÉ PODMIENKY**

8.1 Poskytovateľ, sa v tomto článku označuje ako „Autor“ a Objednávateľ „Nadobúdateľ“.

8.2 Autor, ako nositeľ majetkových práv sa zaväzuje autorskoprávne vysporiadať podľa zákona č. 185/2015 Z. z. autorský zákon v znení neskorších predpisov (ďalej len „autorský zákon“) kvalitatívne zmeny IS, ako je napr. úprava a rozšírenie existujúcich funkcií IS, zavedenie/naprogramovanie nových funkcií IS alebo zmena obsahu IS (napr. aktualizované alebo nové formuláre/výstupy a pod.) (ďalej len „Dielo“), a že Nadobúdateľ bude disponovať majetkovými a autorskými právami k Dielu; k Dielu sa nebudú vzťahovať práva tretích osôb (finančné a iné nároky); Nadobúdateľ je oprávnený Dielo používať v rámci udelených licencií podľa tohto článku tejto Zmluvy.

8.3 Autor vyhlasuje, že podľa autorského zákona je oprávnený udeliť Nadobúdateľovi výhradné licencie k Dielu. Nepravdivosť tohto vyhlásenia Autora zakladá povinnosť náhrady škody Nadobúdateľovi podľa § 373 a nasl. Obchodného zákonníka. Na základe uvedeného Autor udeľuje Nadobúdateľovi výhradné licencie k Dielu.

8.4 Zmluvné strany sa dohodli, že Autor udeľuje Nadobúdateľovi súhlas na použitie Diela podľa tohto článku, a to na všetky známe spôsoby použitia Diela podľa autorského zákona, časovo a teritoriálne v neobmedzenom rozsahu; výhradný a odplatný súhlas (ďalej len „licencie“).

8.5 Autor ďalej vyhlasuje, že autorské práva k Dielu podľa tohto článku nie sú/nebudú zaťažené inými právami tretích osôb, ktoré by bránili ich riadnemu použitiu Nadobúdateľovi, ani inými právnymi vadami. V prípade, že si tretia osoba uplatní nárok proti Nadobúdateľom z titulu porušenia autorských práv, Autor sa zaväzuje nahradiť Nadobúdateľovi všetku škodu, ktorá vznikne Nadobúdateľovi v dôsledku uplatnenia nároku treťou osobou, a to v plnej výške.

8.6 Autor touto Zmluvou udeľuje Nadobúdateľovi oprávnenie udeliť tretej osobe súhlas na použitie Diela v rozsahu udelených licencii podľa tejto Zmluvy, t. j. sublicencie.

8.7 Autor berie na vedomie, že udelením výhradných licencii Nadobúdateľovi v zmysle tejto Zmluvy nie je oprávnený udeliť tretej osobe licencie, resp. sublicencie na použitie Diela v rozsahu stanovenom touto Zmluvou a je povinný sám sa zdržať použitia Diela alebo jeho časti v tomto rozsahu.

8.8 Vlastnícke právo k Dielu prechádza na nadobúdateľa dňom podpísania Akceptačného protokolu Zmluvnými stranami bez uvedenia vád a/alebo výhrad Objednávateľa.

8.9 Poskytovateľ berie na vedomie, že podľa ustanovenia §15 ods. (2) písm. d) zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov Objednávateľ sa podpisom Akceptačného protokolu stáva jediným a výhradným disponentom so všetkými informáciami zhromaždenými alebo získanými počas plnenia predmetu tejto Zmluvy a to vrátene zdrojových kódov k Dielu. Na základe toho Autor odovzdá najneskôr týždeň pred skončením platnosti tejto Zmluvy protokolárne všetky aktuálne komentované zdrojové kódy k Dielu a aktuálny dátový model IS.

8.10 Ustanovenia tohto článku zostávajú v platnosti aj po skončení platnosti tejto Zmluvy.

**Článok 9 - OCHRANA ÚDAJOV PATRIACICH OBJEDNÁVATEĽOVI**

9.1 Poskytovateľ sa zaväzuje poskytnúť služby podľa tejto Zmluvy tak, aby žiadne údaje obsiahnuté v IS neboli sprístupnené tretej osobe, aby neboli zverejnené a ani aby sa nedostali k dispozícii žiadnej tretej osobe. Ustanovenie tohto odseku neovplyvňuje ani neobmedzuje zodpovednosť Objednávateľa za ochranu vlastných údajov. Ak je na nakladanie s akýmikoľvek údajmi, ktoré sú obsiahnuté v IS potrebné akékoľvek povolenie alebo súhlas tretej osoby, je Objednávateľ povinný ho vopred v písomnej forme zabezpečiť.

9.2 Objednávateľ je povinný označiť tie údaje obsiahnuté v IS, ktoré podľa vôle Objednávateľa alebo právnych predpisov alebo právnych úkonov alebo právnych aktov vzťahujúcich sa na nakladanie s takými údajmi, majú byť osobitne chránené, alebo s ktorými možno nakladať za osobitných podmienok, a písomne alebo inou vhodnou a preukázateľnou formou oboznámiť Poskytovateľa s takými podmienkami a ochranou údajov.

9.3 Poskytovateľ nezodpovedá za obsah ani formu údajov obsiahnutých v IS.

**Článok 10 - OCHRANA INFORMÁCIÍ A OSOBNÉ ÚDAJE**

10.1 Poskytovateľ, alebo jeho subdodávatelia sa zaväzujú voči Objednávateľovi, že údaje, dáta, dokumenty, podklady alebo akékoľvek iné informácie technicko-prevádzkového a technologického charakteru, ktoré sa viažu k účelu, určeniu, prevádzke, štruktúre, funkčnosti IS (vrátane všetkých súborov, kópií dokumentov, poznámok a zdrojových kódov), zaznamenané či už v písomnej, ústnej, v elektronickej alebo v akejkoľvek inej zmyslami vnímateľnej podobe, ktoré majú skutočnú alebo aspoň potenciálnu hodnotu a ktoré nie sú v príslušných obchodných kruhoch bežne dostupné a majú byť utajené (ďalej len „Dôverné informácie“) odovzdané Objednávateľom na základe Odovzdávacieho protokolu podľa prílohy č. 5 tejto Zmluvy počas platnosti tejto Zmluvy, bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, rozmnožovať, nebude ich používať inak ako na úspešnú realizáciu plnenia tejto Zmluvy, nevyužije ich vo svoj vlastný prospech ani v prospech akejkoľvek tretej osoby ani ich nebude používať v rozpore s účelom tejto Zmluvy a ani žiadne z Dôverných informácií neodovzdá ani neposkytne inej fyzickej ani právnickej osobe, a to počas platnosti aj po ukončení tejto Zmluvy.

10.2 Zmluvné strany sa najmä zaväzujú, že nepoužijú vo svoj prospech ani v prospech tretej osoby ani nesprístupnia tretej osobe dôverné informácie, ktoré pri plnení podľa Zmluvy získali od druhej Zmluvnej strany, pokiaľ v tejto Zmluve výslovne nie je ustanovené inak. Porušením záväzku chrániť informácie druhej Zmluvnej strany nie je, sprístupnenie dôverných informácií zamestnancom, orgánom Zmluvných strán alebo ich členom, subdodávateľom použitým na plnenie záväzkov podľa tejto Zmluvy za rovnakých podmienok, ako sú stanovené Zmluvným stranám v tejto Zmluve, a to len v rozsahu nevyhnutnom pre riadne plnenie Zmluvy. Porušením záväzku chrániť informácie druhej Zmluvnej strany nie je ani sprístupnenie informácií tretím osobám, vykonávajúcim pre sprístupňujúcu Zmluvnú stranu služby právneho, účtovného, daňového či obdobného auditu, pokiaľ sú také osoby viazané povinnosťou mlčanlivosti, a tiež súdom, orgánom štátnej správy, orgánom činným v trestnom konaní a iným osobám, ak to príslušnej Zmluvnej strane ukladá všeobecne záväzný právny predpis alebo rozhodnutie orgánu oprávneného také rozhodnutie v zmysle právnych predpisov platných a účinných na území Slovenskej republiky vydať.

10.3 Záväzok chrániť informácie druhej Zmluvnej strany sa ďalej nevzťahuje na prípady, kedy:

a) Zmluvná strana preukáže, že jej táto informácia bola verejne dostupná bez toho, aby túto dostupnosť spôsobila sama a bez toho, aby k zverejneniu došlo porušením právnych predpisov;

b) Zmluvná strana preukáže, že mala túto informáciu k dispozícii ešte pred dátumom sprístupnenia druhou Zmluvnou stranou, že ju nenadobudla v rozpore so zákonom a že použitím tejto informácie neporuší svoje zmluvné ani zákonné povinnosti;

c) Zmluvná strana dostane od sprístupňujúcej Zmluvnej strany písomný súhlas sprístupňovať konkrétnu informáciu, a to i dodatočne.

10.4 Každá Zmluvná strana sa zaväzuje chrániť Dôverné informácie, ktoré jej boli poskytnuté druhou Zmluvnou stranou alebo ich inak získala v súvislosti s plnením Zmluvy, najmenej v rovnakom rozsahu a minimálne rovnakými prostriedkami, akými chráni vlastné obchodné tajomstvo či iné Dôverné informácie, najmä sa zaväzuje uchovávať ich v tajnosti a urobiť všetky zmluvné a technické opatrenia zabraňujúce ich zneužitiu či prezradeniu, ktoré od nej možno spravodlivo žiadať.

10.5 Zmluvné strany sú oprávnené Dôverné informácie archivovať aj po skončení účinnosti tejto Zmluvy, avšak za podmienok, že ustanovenia tohto článku tejto Zmluvy budú dodržiavať počas celej doby trvania archivácie.

10.6 Zmluvné strany sa zaväzujú, že zabezpečia riadne a včasné poučenie o utajení a zachovávaní mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných spolupracujúcich tretích osôb, ktorým sú sprístupnené Dôverne informácie, o záväzku chrániť tieto Dôverne informácie.

10.7 Zmluvné strany sa zaväzujú, že v okamihu, ak zistia, že by pri plnení záväzkov, ktoré im zo Zmluvy vyplývajú mali prísť do styku s osobnými údajmi, budú postupovať v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom a účinnom znení a tiež v súlade s právnymi predpismi EÚ upravujúcimi ochranu osobných údajov najmä, že včas uzatvoria zmluvy na nakladanie s osobnými údajmi potrebné a príslušnými právnymi predpismi SR a EÚ vyžadované.

10.8 Povinnosť chrániť Dôverné informácie zaväzuje Zmluvné strany po dobu účinnosti Zmluvy ako aj po ukončení ich tejto Zmluvy; ustanovenie o archivácii Dôverných informácií tým nie je dotknuté. Zmluvné strany vyhlasujú, že všetky Dôverné informácie, ktoré si v rámci plnenia Zmluvy sprístupnia, považujú za obchodné tajomstvo a budú ich podľa toho chrániť i po období podľa predchádzajúcej vety v súlade s ustanovením § 17 Obchodného zákonníka.

10.9 Poskytovateľ je oprávnený uviesť údaje Objednávateľa a informácie o plnení a odplate dohodnutej v tejto Zmluve na účely propagácie svojej obchodnej činnosti, ako referenciu v postupoch vo verejnom obstarávaní a tiež ako inú referenciu na preukázanie vykonania činností v rozsahu, ako je dohodnutý v tejto Zmluve, iným svojim obchodným partnerom.

10.10 Zmluvné strany sú oprávnené poskytnúť Dôverné informácie i) kompetentnému súdnemu alebo inému príslušnému orgánu, v súvislosti s akýmkoľvek súdnym konaním, ktoré vzniklo a je vedené v súvislosti s touto Zmluvou medzi Zmluvnými stranami, ii) ak je ich poskytnutie požadované kompetentným súdom, iii) v súlade so zákonom, podľa ktorého je Zmluvná strana povinná takto konať, iv) vládnemu, bankovému, daňovému alebo inému kontrolnému orgánu, ktorý je oprávnený a kompetentný ich vyžadovať na základe a v medziach zákona. Ochrana sa taktiež nevzťahuje na informácie, ktoré sú verejne známe a dostupné, ako aj na informácie, ktoré sú Poskytovateľovi známe inak.

10.11 Zmluvné strany sú oprávnené poskytnúť Dôverné informácie i) kompetentnému súdnemu alebo inému príslušnému orgánu, v súvislosti s akýmkoľvek súdnym konaním, ktoré vzniklo a je vedené v súvislosti s touto Zmluvou medzi Zmluvnými stranami, ii) ak je ich poskytnutie požadované kompetentným súdom, iii) v súlade so zákonom, podľa ktorého je Zmluvná strana povinná takto konať, iv) vládnemu, bankovému, daňovému alebo inému kontrolnému orgánu, ktorý je oprávnený a kompetentný ich vyžadovať na základe a v medziach zákona. Ochrana sa taktiež nevzťahuje na informácie, ktoré sú verejne známe a dostupné, ako aj na informácie, ktoré sú Poskytovateľovi známe inak.

10.12 Podľa vzájomnej dohody si Zmluvné strany 5 dní pred skončením platnosti tejto Zmluvy vzájomne vrátia Dôverné informácie podľa odseku 10.1 tohto článku ako aj ostatné Dôverné informácie, ktoré sa stali Dôvernými informáciami na základe plnenia tejto Zmluvy počas platnosti tejto Zmluvy a to formou Odovzdávacieho protokolu podľa prílohy č. 4 tejto Zmluvy.

**Článok 11 - VZÁJOMNÁ KOMUNIKÁCIA**

11.1 Všetky oznámenia medzi Zmluvnými stranami, ktoré sa vzťahujú k Zmluve, alebo ktoré majú byť vykonané na základe Zmluvy, musia byť vykonané výlučne v písomnej forme a druhej Zmluvnej strane doručené:

a) osobne,

b) doporučeným listom či inou formou registrovaného poštového styku na adresu sídla Zmluvnej strany uvedeného v záhlaví tejto Zmluvy, ak sa nedohodnú Zmluvné strany na inej doručovacej adrese alebo ak nenadobudla účinnosť zmena doručovacej adresy v súlade s touto Zmluvou,

c) elektronickými komunikačnými prostriedkami na elektronické adresy Zmluvných strán, pričom elektronická adresa Objednávateľa je [xxxxxx@uksup.sk](mailto:jan.prisegem@uksup.sk) a elektronická adresa Poskytovateľa je \_\_\_\_\_\_\_\_\_\_\_\_\_\_\_\_\_\_\_\_\_\_.

11.2 Všetky oznámenia alebo písomnosti, ktoré sa týkajú platnosti, účinnosti a plnenia tejto Zmluvy, musia byť v písomnej forme doručené druhej zmluvnej podľa odseku 11.1 tohto článku tejto Zmluvy. Toto ustanovenie sa vzťahuje aj na všetky písomnosti, ktorých obsah smeruje k zmene alebo zániku akýchkoľvek záväzkov Zmluvných strán v Zmluve upravených alebo zo Zmluvy vyplývajúcich.

11.3 Ak ukladá Zmluva doručiť oznámenie v písomnej forme, považuje sa takéto oznámenie za riadne doručené, ak bol doručený v listinnej forme alebo v elektronickej (digitálnej) forme ako dokument chránený pred vykonaním zmien v jeho texte, napr. vo formáte \*.pdf.

11.4 Oznámenia alebo dokumenty sa považujú za doručené dňom vyznačeným ako deň doručenia na potvrdení o doručení. Ak nemožno preukázať deň doručenia podľa predchádzajúcej vety, považujú sa dokumenty za doručené:

a) na tretí (3.) pracovný deň po ich preukázateľnom odoslaní na adresu sídla Zmluvnej strany, ktorej sú adresované,

b) dvadsaťštyri (24) hodín po ich preukázateľnom odoslaní na elektronickú adresu druhej Zmluvnej strany prostredníctvom elektronických komunikačných prostriedkov, pričom do tejto doby sa nezahŕňa doba mimo pracovné dni a v rámci bežnej prevádzky.

11.5 Za deň doručenia oznámenia alebo zásielky sa tiež považuje deň, kedy adresát prebratie zásielky preukázateľne odmietol.

11.6 Zmluvné strany sa zaväzujú, že v prípade zmeny svojej doručovacej adresy budú o tejto zmene druhú Zmluvnú stranu informovať bez zbytočného odkladu. Táto zmena je účinná prvým (1.) pracovným dňom nasledujúcim po dni, v ktorom bolo oznámenie o zmene doručovacej adresy doručené druhej Zmluvnej strane. Odo dňa účinnosti zmeny je pre Zmluvnú stranu záväzná doručovacia adresa oznámená druhou Zmluvnou stranou v súlade s týmto ustanovením. Zmena doručovacej adresy nie je zmenou Zmluvy a nie je potrebné uzatvorenie dodatku k tejto Zmluve.

11.7 Osoba, ktorá je na strane Objednávateľa zodpovedné za komunikáciu a kontrolu a preberanie plnenia tejto Zmluvy a zadávanie pokynov Poskytovateľovi v súlade s touto Zmluvou je \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_.

11.8 Osoba, ktorá je na strane Poskytovateľa zodpovedná za plnenie tejto Zmluvy, komunikáciu a prijímanie pokynov od Objednávateľa a preberanie plnenia tejto Zmluvy je\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_.

11.9 Všetky podnety Objednávateľa budú zasielané Poskytovateľovi elektronickými komunikačnými prostriedkami na elektronickú adresu \_\_\_\_\_\_\_\_\_\_\_\_\_\_\_\_\_\_ a Poskytovateľ ich zaeviduje v ServiceDesk. Podanie podnetu môžu vykonávať len určení zamestnanci Objednávateľa, ktorých Objednávateľ oznámi Poskytovateľovi v súlade s týmto článkom.

11.10 Komunikácia Zmluvných strán pri poskytovaní služieb, ktoré sú predmetom tejto Zmluvy bude prebiehať v slovenskom jazyku.

Článok 12 - SUBDODÁVKY

12.1 Poskytovateľ  je oprávnený zadať vykonanie časti predmetu Zmluvy (t. j. nie celého plnenia) ďalším čiastkovým Poskytovateľom (ďalej len „subdodávateľ“).

12.2 Poskytovateľ v plnej miere zodpovedá za odbornú starostlivosť pri výbere subdodávateľa, predovšetkým za to, že subdodávateľ spĺňa všetky potrebné kvalifikačné a odborné predpoklady na riadne plnenie zadanej časti predmetu tejto Zmluvy, vykonaného na základe zmluvy o subdodávke.

12.3 Poskytovateľ v plnej miere zodpovedá za plnenie zadanej časti plnenia subdodávateľovi rovnako, akoby Zmluvu plnil sám. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa.

12.4 Poskytovateľ je povinný písomne oznámiť akúkoľvek zmenu údajov o subdodávateľovi v súlade s článkom 11 tejto Zmluvy, a to do 3 pracovných dní odo dňa vzniku zmeny.

12.5 Zoznam subdodávateľov Poskytovateľa, ktorí sú známi v čase uzatvorenia tejto Zmluvy tvorí prílohu č. 6 tejto Zmluvy.

12.6 Poskytovateľ je oprávnený zmeniť a/alebo doplniť subdodávateľa počas trvania Zmluvy, pričom je povinný takúto zmenu a/alebo doplnenie písomne oznámiť Objednávateľovi najneskôr 10 dní pred začatím plánovanej subdodávky. Písomné oznámenie o zmene a/alebo doplnení subdodávateľa bude obsahovať údaje o navrhovanom subdodávateľovi v rozsahu podľa prílohy č. 6 tejto Zmluvy.

12.7 Ak sa na Poskytovateľa jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov potom je Poskytovateľ, ako aj jeho subdodávatelia, povinný dodržať túto povinnosť po celú dobu trvania tejto dohody, pričom Poskytovateľ sa zaväzuje zabezpečiť splnenie tejto povinnosti aj zo strany jeho subdodávateľov.

**Článok 13 – ZODPOVEDNOSŤ ZA VADY A ZÁRUKA**

13.1 Poskytovateľ sa zaväzuje, že bude riadne, včas a v dohodnutej kvalite poskytovať plnenie predmetu tejto Zmluvy a jej príloh, ako aj podľa príslušných objednávok. Poskytovateľ sa zaväzuje, že služby bude poskytovať s odbornou starostlivosťou, a že zabezpečí všetko primerané úsilie na to, aby za podmienok stanovených v tejto Zmluve, každé plnenie na základe tejto Zmluvy nemalo žiadne vady a ani žiadne právne vady a bolo plne funkčné a spôsobilé pre jeho využitie na dosiahnutie cieľu, za účelom ktorého bolo poskytnuté/vytvorené/dodané.

13.2 Za vady plnenia predmetu tejto Zmluvy sa považuje najmä oneskorené, neúplné, nedostatočné, rozporné, nekvalitné vykonanie a poskytnutie služieb v rozpore s touto Zmluvou, objednávkami a pokynmi Objednávateľa.

13.3 Poskytovateľ bude poskytovať Objednávateľovi záručný servis/záruku na poskytnuté/vytvorené/dodané plnenie tejto Zmluvy na základe poskytnutých služieb vykonaných na základe objednávok. Záruka je 12 mesiacov a záručná doba začína plynúť od podpísania Akceptačného protokolu podľa článku 7, odsek 7.8 tejto Zmluvy.

13.4 Ak sa počas používania IS zistí, že vyriešený a implementovaný podnet vykazuje vady (skryté defekty) Poskytovateľ je povinný ich odstrániť na svoje náklady v primeraných lehotách v závislosti od povahy vady, štandardne do 10 dní, najneskôr však do 30 dní od ich oznámenia (nahlásenia) Objednávateľom, ak sa Zmluvné strany nedohodnú v jednotlivých prípadoch inak.

13.5 Objednávateľ je povinný bezodkladne po zistení takejto vady toto písomne oznámiť Poskytovateľovi podľa článku 11, odsek 11.9 tejto Zmluvy.

13.6 Reklamácia poskytnutého plnenia musí obsahovať:

a) číslo tejto Zmluvy,

b) odkedy sa vada prejavuje,

c) popis, ako sa vada prejavuje,

d) kontaktné údaje osoby oprávnenej konať vo veciach plnenia príslušnej reklamácie.

13.7 Ak reklamácia poskytnutého plnenia spôsobila prerušenie alebo obmedzenie funkčnosti IS, je Poskytovateľ povinný riešiť takúto reklamáciu bezodkladne.

13.8 Poskytovateľ nezodpovedá za vady vzniknuté v dôsledku dodatočne inštalovaného programového prostriedku, resp. zmien v existujúcom IS spôsobené neodborným zásahom Objednávateľa alebo tretích strán.

Článok 14 - náhrada škody a Zmluvné Pokuty

14.1 V prípade, ak sa Poskytovateľ dostane do omeškania s odovzdaním jednotlivých plnení na základe doručených objednávok v termínoch uvedených na príslušných objednávkach alebo v pracovných listoch podnetov, Objednávateľ má právo udeliť Poskytovateľovi zmluvnú pokutu vo výške 100 Eur za každý, aj začatý deň omeškania s odovzdaním jednotlivého plnenia.

14.2 V prípade, ak sa Objednávateľ dostane do omeškania s plnením povinnosti uvedenej v článku 5, odseku 5.14 tejto Zmluvy viac ako o tridsať (30) dní po termíne splatnosti faktúry, v prípade, ak sa nejedná o situáciu uvedenú v článku 5, odsek 5.16 tejto Zmluvy, Poskytovateľ má právo na zaplatenie úroku z omeškania vo výške 0,05 % z ceny Poskytovateľom zaslanej faktúry, a to za každý, aj začatý deň omeškania.

14.3 V prípade, ak Poskytovateľ neodstráni vady a/alebo výhrady k plneniu uvedenému v objednávke v termíne uvedenom na príslušnom Akceptačnom protokole a to dvakrát po sebe podľa článku 7, ods. 7.11 tejto Zmluvy, Objednávateľ je oprávnený mu za toto porušenie uložiť zmluvnú pokutu vo výške 1000 eur a to za každé jedno takéto porušenie osobitne.

14.4 V prípade, ak Poskytovateľ poruší ustanovenia uvedené v článkoch 8, 9 a 10 tejto Zmluvy, Objednávateľ je oprávnený mu za toto porušenie uložiť zmluvnú pokutu vo výške 50% z ceny za predmet Zmluvy s DPH uvedenej v článku 5, odseku 5.1 tejto Zmluvy, a to za každé jedno takéto porušenie osobitne.

14.5 Poskytovateľ zodpovedá Objednávateľovi za škodu, ktorú mu spôsobil v súvislosti s plnením predmetu podľa tejto Zmluvy ako aj plnením prostredníctvom svojich subdodávateľov.

14.6 V prípade, že Poskytovateľ spôsobí Objednávateľovi porušením alebo opomenutím svojich povinností vyplývajúcich mu z právnych predpisov SR alebo z tejto Zmluvy akúkoľvek škodu, zodpovednosť za škodu a povinnosť na náhradu takto spôsobenej škody sa bude riadiť a spravovať ustanoveniami § 373 a nasl. Obchodného zákonníka.

14.7 Zaplatenie zmluvnej pokuty nebude mať vplyv na právo Objednávateľa na náhradu škody preukázateľne vzniknutej v súvislosti s porušením zmluvných povinností Poskytovateľa.

14.8 V prípade, ak je porušenie akejkoľvek povinnosti uvedenej v tejto Zmluve sankcionované osobitnou zmluvnou pokutou, uplatní sa osobitná zmluvná pokuta.

**Článok 15 - RIEŠENIE SPOROV**

15.1 V prípade a k dôjde medzi Zmluvnými stranami k sporu, ktorý sa týka tejto Zmluvy, strany sa zaväzujú, že budú viesť v dobrej viere rokovania o zmiernom urovnaní tohto sporu.

15.2 V prípade ak nedôjde k vyriešeniu sporu podľa odseku 15.1 tohto článku ani v lehote 15 dní od vzniku sporu, je ktorákoľvek zo strán oprávnená obrátiť sa na príslušný súd SR.

**Článok 16 - TRVANIE ZMLUVY**

16.1 Táto Zmluva nadobúda platnosť dňom podpísania zástupcami oboch Zmluvných strán a účinnosť v zmysle § 47a ods. (1) zákona č. 40/1964 Zb. Občiansky zákonník v znení neskorších predpisov dňom, ktorý nasleduje po dni jej zverejnenia v Centrálnom registri zmlúv Úradu vlády SR.

16.2 Táto Zmluva sa uzatvára na dobu určitú, a to najviac na 24 mesiacov od nadobudnutia účinnosti podľa odseku 16.1 tohto článku tejto Zmluvy.

16.3 Zmluvné strany sú oprávnené odstúpiť od Zmluvy iba z dôvodov stanovených touto Zmluvou alebo zákonom č. 513/1991 Zb. Obchodný zákonník. Túto Zmluvu možno ukončiť písomnou výpoveďou s jednomesačnou výpovednou lehotou, ktorá začína plynúť od prvého dňa kalendárneho mesiaca nasledujúceho po kalendárnom mesiaci, v ktorom bola písomná výpoveď doručená Zmluvnej strane, ktorej je adresovaná. Účinnosť tejto Zmluvy možno ukončiť dohodou Zmluvných strán, ktorej platnosť je podmienená písomnou formou.

16.4 Za podstatné porušenie záväzku Zmluvnej strany sa považuje omeškanie s plnením záväzku Zmluvnej strany, ktoré trvá po dobu viac ako tridsať (30) kalendárnych dní, ak povinná Zmluvná strana nevykoná nápravu ani v dodatočnej lehote, ktorú jej poskytne oprávnená Zmluvná strana v písomnom oznámení, v ktorom špecifikuje porušenie záväzku, na ktoré sa odvoláva. Taká primeraná lehota nesmie byť kratšia ako pätnásť (15) kalendárnych dní.

16.5 Odstúpením Zmluvných strán od tejto Zmluvy nie dotknutý nárok na zaplatenie zmluvných pokút podľa tejto Zmluvy.

16.6 Odstúpením od Zmluvy nie sú dotknuté ustanovenia predovšetkým zahrnuté v článkoch 8, 9 a 10 a ustanovenia, z ktorých obsahu a účelu je zrejmé, že Zmluvné strany sú nimi viazané aj po ukončení účinnosti tejto Zmluvy.

16.7 Ukončením tejto Zmluvy ďalej nezaniká nárok na náhradu škody vzniknutej porušením tejto Zmluvy Zmluvnou stranou, nároky na dovtedy vzniknuté zmluvné respektíve zákonné sankcie a úroky z omeškania, nároky vyplývajúce z ustanovení tejto Zmluvy súvisiace s odovzdaním a prevzatím časti predmetu Zmluvy, ktorá bola vykonaná do času ukončenia Zmluvy, ustanovenia týkajúce sa riešenia sporov medzi Zmluvnými stranami a iné ustanovenia, ktoré vzhľadom na svoju povahu môžu trvať aj po ukončení tejto Zmluvy.

**Článok 17 - ZÁVEREČNÉ USTANOVENIA**

17.1

17.2 Zmluvné strany prehlasujú, že túto Zmluvu možno meniť výlučne písomnou formou, a to prostredníctvom číslovaných dodatkov k tejto Zmluve, pričom obe zmluvné strany budú zastúpené štatutárnymi zástupcami.

17.3 V prípade, ak by sa ktorékoľvek ustanovenie tejto Zmluvy stalo neplatným, alebo nevymáhateľným, nemá takýto stav vplyv na zvyšné ustanovenia tejto Zmluvy. Zmluvné strany sa súčasne týmto zaväzujú, že neplatné alebo nevymáhateľné ustanovenie tejto Zmluvy nahradia platným a vymáhateľným ustanovením, ktoré svojím obsahom a účelom bude takéto ustanovenie nahrádzať.

17.4 Práva a povinnosti Zmluvných strán neupravené touto Zmluvou sa riadia právnymi predpismi Slovenskej republiky, predovšetkým zákonom č. 513/1991 Zb. Obchodný zákonník.

17.5 Táto Zmluva je vyhotovená v piatich (5) rovnopisoch, z ktorých si Objednávateľ ponechá tri (3) a Poskytovateľ dva (2) rovnopisy.

17.6 Prílohy podľa tohto odseku tejto Zmluvy sú jej neoddeliteľnou súčasťou a ich obsah sa považuje súčasne za obsah tejto Zmluvy a tak sa aj vykladá.

Príloha č. 1: Podrobná špecifikácia predmetu Zmluvy;

Príloha č. 2: Ceny za predmet Zmluvy;

Príloha č. 3: Pracovný list podnetu;

Príloha č. 4: Vzor – Akceptačný protokol;

Príloha č. 5: Vzor - Odovzdávací protokol;

Príloha č. 6: Zoznam subdodávateľov.

17.7 Zmluvné strany vyhlasujú, že si túto Zmluvu pred jej podpisom prečítali, s jej obsahom súhlasia a zaväzujú sa dobrovoľne plniť záväzky, ktoré im z nej vyplývajú a na znak ich skutočnej a slobodnej vôle ju vlastnoručne podpísali.

|  |  |
| --- | --- |
| Za Poskytovateľa: | Za Objednávateľa: |
| V \_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ | V Bratislave dňa \_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (meno a priezvisko štatutárneho orgánu Poskytovateľa)  funkcia  Obchodné meno | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PhDr. Ján Berceli  generálny riaditeľ  Ústredný kontrolný a skúšobný ústav poľnohospodársky v Bratislave |

**Príloha č. 1 k Zmluve o poskytovaní služieb**

**Podrobná špecifikácia predmetu Zmluvy**

(Opis predmetu zákazky)

**Príloha č. 2 k Zmluve o poskytovaní služieb**

**Cena za predmet Zmluvy**

(Návrh na plnenie úspešného uchádzača)

**Príloha č. 3 k Zmluve o poskytovaní služieb**

|  |  |  |
| --- | --- | --- |
| Číslo podnetu: | | **Pracovný list podnetu č. \_\_\_\_\_\_\_\_\_\_\_\_\_** |
| Organizácia: | |  |
| Žiadateľ: | |  |
| Telefón: | |  |
| Email: | |  |
| Projektový manažér: | |  |
| Dátum vystavenia objednávky: | |  |
| Zapísané v ServiceDesk dňa: | |  |
| Podnet: | | ☐ úprava výstupu ☐ nový výstup ☐ oprava údajov ☐ chyba  ☐ nová funkcia ☐úprava funkcie ☐ nefunkčnosť ☐ školenie  ☐ konzultácia ☐ požiadavka ☐ nový modul ☐porucha  ☐ rola ☐ grafika ☐ číselník ☐databáza  ☐ export ☐ import ☐ tlač ☐ príručka  ☐reklamácia ☐ iné \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Priorita podnetu: | | ☐ Nízka ☐ Stredná ☐ Vysoká |
| Štandardný podnet: | | ☐ Áno ☐ Nie |
| Názov IS: | |  |
| Stručný popis riešenia podnetu definovaný v objednávke: | |  |
| **Štúdia uskutočniteľnosti** | | |
| Analýza riešenie podnetu, spracovanie funkčnej špecifikácie a návrh riešenia: |  | |
| Rozsah prácnosti implementácie riešenia podnetu v ČH: | Projektový manažér – \_\_\_\_ ČH  Procesný analytik – \_\_\_\_ ČH  Procesný metodik – \_\_\_\_ ČH  Programátor, vývojár – \_\_\_\_ ČH  Systémový inžinier, administrátor – \_\_\_\_ ČH  Školiteľ, tester – \_\_\_\_ ČH | |
| Návrh implementácie riešenia podnetu: |  | |
| Návrh testovania a akceptácie riešenia podnetu: |  | |
| Návrh harmonogramu riešenia podnetu: |  | |
| Termín ukončenia a odovzdania riešenia podnetu: |  | |
| Požadovaná súčinnosť Objednávateľa: |  | |
| Školenie (rozsah v ČH/rola): |  | |
| Detailný popis riešenia podnetu: |  | |
| Vyhodnotenie rizík súvisiacich s riešenia podnetu: |  | |
| Vyhodnotenie požiadaviek na bezpečnosť IS v súvislosti s realizáciou riešenia podnetu: |  | |
| Identifikácia prostredia: | *(napr. aplikačné - špecifikujte prostredie, v ktorom bude riešenie podnetu realizované)* | |
| Ústupový plán: | *(Špecifikácia ústupového plánu v prípade neúspešnej realizácie riešenia podnetu)* | |
| Nedostupnosť IS: | *(Špecifikujte aké IS budú mimo produkčnej prevádzky a či je takéto prerušenie potrebné)* | |
| Zoznam modulov: | *(Pre aplikačný SW - uveďte zoznam všetkých modulov, ktorých sa prerušenie z dôvodu realizácie dotkne)* | |
| Odhadovaný čas: | .............. hod. (Samotná implementácia – čas nedostupnosti)  Odhadovaný čas na obnovy .............. hod. (v prípade neúspešnej realizácie) | |
| Cena v eurách bez DPH/s DPH |  | |
| Štúdiu vypracoval: | *(Meno a priezvisko, podpis)* Dátum: | |
| Prílohy: | ☐ Priebeh riešenia podnetu  ☐ Implementácia do testovacieho prostredia  ☐ Implementácia do produkčného prostredia | |
| Vyjadrenie Objednávateľa: | Schvaľujem/neschvaľujem realizáciu riešenia podnetu  Dátum: Meno a priezvisko: Podpis: | |

|  |  |
| --- | --- |
| **Príloha k pracovnému list podnetu č. \_\_\_\_\_\_\_\_\_\_\_- Priebeh riešenia podnetu** | |
| Predloženie Štúdie uskutočniteľnosti: | ☐ Áno ☐ Nie |
| Zahájenie riešenia podnetu: |  |
| Testovanie u Poskytovateľa: | ☐ Áno ☐ Nie  Dátum: Meno a priezvisko:  Záver: |
| Opravené chyby: | *(Zoznam opravených chýb zistených počas testovania s uvedením čísla chyby)* |
| Testovanie u Objednávateľa | ☐ Áno ☐ Nie  Dátum: Meno a priezvisko:  Záver: |
| Opravené chyby: | *(Zoznam opravených chýb zistených počas testovania s uvedením čísla chyby)* |
| Implementácia do produkčnej prevádzky Objednávateľa: | Dňa:  Popis:  Meno a priezvisko: |
| Implementácia do produkčnej prevádzky Objednávateľa: | Oprava vád/výhrad Objednávateľa: |
| Implementácia do produkčnej prevádzky Objednávateľa: | Oprava vád/výhrad Objednávateľa: |
| Akceptačný protokol podpísaný Objednávateľom bez vád a/alebo výhrad: |  |
| Ukončenie realizácie riešenia podnetu: | Dňa:  Zapísané v ServiceDesk dňa: |

|  |  |  |  |  |
| --- | --- | --- | --- | --- |
| **Príloha k pracovnému list podnetu č. \_\_\_\_\_\_\_\_\_\_\_ - Implementácia do testovacieho prostredia** | | | | |
| **Realizáciu vykonal:** | *(meno a priezvisko, podpis)* | Dátum a čas realizácie: | |  |
| **Priebeh implementácie:** | *(popis priebehu- bez problémov, vyskytli sa chyby – ich popis)* | | | |
| **Výsledok základného testovania funkcionality:** |  | | | |
| **Popis testu v testovacom prostredí** | | | | |
| **Stručný popis vykonaných testov:** | *(Popis vykonaných testov a popis ich priebehu)* | | | |
| **Parametre testovania:** |  | | | |
| **Výsledok testu:** | *(Prípadný popis chýb a nedostatkov zistených počas testovania – zistené chyby je potrebné číslovať Chyba1, Chyba 2 . . .)* | | | |
| **Požiadavky:** | ☐ Splnené ☐ Čiastočne splnené ☐ Nesplnené | | | |
| **Záverečné vyjadrenie:** | ☐Súhlasím s implementáciou do produkčného prostredia  ☐Nesúhlasím s implementáciou do produkčného prostredia  ☐Podmienečne súhlasím s implementáciou do produkčného prostredia | | | |
| **Podmienky:** | *(Uveďte podmienky pre realizáciu do produkčného prostredia v prípade podmieneného súhlasu)* | | | |
| **Testoval:** | *(meno a priezvisko, podpis)* | | Dátum: | |

|  |  |  |
| --- | --- | --- |
| **Príloha k pracovnému list podnetu č. \_\_\_\_\_\_\_\_\_\_\_ - Implementácia do produkčného prostredia** | | |
| **Implementáciu schválil:** | *(meno a priezvisko, podpis)* | Dátum: |
| **Implementáciu vykonal:** | *(meno a priezvisko, podpis)* | Dátum a čas realizácie: |
| **Priebeh realizácie:** | *(Popis priebehu- bez problémov, vyskytli sa chyby – popis chýb a nedostatkov – zistené chyby je potrebné číslovať Chyba1, Chyba 2 . . .)* | |
| **Výsledok testovania funkcionality:** |  | |
| **Popis zmien:** | *(Popis zmien z pohľadu koncového používateľa IS pre jednotlivé role používateľov)* | |
| ☐ Administrátorská príručka  ☐ Používateľská príručka – interný používateľ  ☐ Používateľská príručka – externý používateľ  ☐ Príručka pre inú rolu používateľa | |
| **Schválil za Poskytovateľa:** | *(dátum, meno a priezvisko, podpis)* | |
| **Schválil za Objednávateľa:** | *(dátum, meno a priezvisko, podpis)* | |

**Príloha č. 4 k Zmluve o poskytovaní služieb**

VZOR

Akceptačný protokol

Podnet č. ............

Podľa Zmluvy o poskytovaní služieb zo dňa ................... (ďalej len „Zmluva“)

Poskytovateľ: .................................................., so sídlom .............................. IČO: .....................

odovzdáva

a Objednávateľ: Ústredný kontrolný a skúšobný ústav poľnohospodársky v Bratislave, Matúškova 21, 833 16, Bratislava, IČO: 00 156 582

preberá/nepreberá\* plnenie predmetu Zmluvy v rozsahu

*(popis preberaného plnenia)*

bez vád/s vadami \* uvedenými nižšie

.....................................................................................................................................................

s termínom odstránenia vád do ....................

a bez výhrad/s výhradami\* uvedenými nižšie

.....................................................................................................................................................

s termínom odstránenia výhrad do ....................

a poskytovateľ je/nie je\* oprávnený označiť podnet v ServiceDesk za ukončený.

**Závery akceptácie**

......................................................................................................................................................

Príloha: Pracovný list podnetu z objednávky č. \_\_\_\_\_\_\_\_\_\_\_\_\_\*\*

|  |  |
| --- | --- |
| Za Poskytovateľa odovzdal: | Za Objednávateľa prevzal: |
| V ............................., dňa ..................... | V ................................, dňa ................... |
| Meno a priezvisko oprávnenej osoby za Poskytovateľa .............................................. | Meno a priezvisko oprávnenej osoby za Objednávateľa .............................................. |
| .............................................  Podpis oprávnenej osoby za Poskytovateľa | ..............................................  Podpis oprávnenej osoby za Objednávateľa |

*\*nehodiace sa prečiarknite*

*\*\*len v prípade poskytnutia služieb úprav IS na základe objednávky*

**Príloha č. 5 k Zmluve o poskytovaní služieb**

**Vzor**

**Odovzdávací protokol**

Podľa Zmluvy o  poskytovaní služieb zo dňa .............. (ďalej len „Zmluva“)

**Objednávateľ:** Ústredný kontrolný a skúšobný ústav poľnohospodársky v Bratislave, Matúškova 21, 833 16, Bratislava, IČO: 00 156 582

**Poskytovateľ:** ..................................................,so sídlom .............................. IČO: .....................

Odovzdáva/Preberá\* Dôverné informácie Objednávateľovi/od Objednávateľa\* podľa článku 10 tejto Zmluvy v rozsahu:

|  |  |  |
| --- | --- | --- |
| Názov/Popis  (dokument, poznámky, fotografia, schéma, ....) | Forma (elektronická/listinná) | Počet  (strán/veľkosť) |
|  |  |  |
|  |  |  |
|  |  |  |
|  |  |  |

|  |  |
| --- | --- |
| Za Poskytovateľa: | Za Objednávateľa: |
| V ............................., dňa ..................... | V ................................, dňa ................... |
| Meno a priezvisko oprávnenej osoby za Poskytovateľa  .............................................. | Meno a priezvisko oprávnenej osoby za Objednávateľa  .............................................. |
| .............................................  Podpis oprávnenej osoby za Poskytovateľa | ..............................................  Podpis oprávnenej osoby za Objednávateľa |

*\*nehodiace sa prečiarknite*

**Príloha č. 6 k Zmluve o poskytovaní služieb**

**ZOZNAM SUBDODÁVATEĽOV**

Obchodné meno Poskytovateľa, právna forma:

Sídlo alebo miesto podnikania Poskytovateľa:

Identifikačné číslo Poskytovateľa:

Predmet zákazky **Služby udržateľnosti a úprav informačných systémov verejnej správy**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov na základe tejto Zmluvy **bude\*/nebude\*** Poskytovateľ podľa tejto Zmluvy plniť prostredníctvom subdodávateľov.

V .............................. dňa ....................... ...................................................................

meno a priezvisko

funkcia

podpis

štatutárneho orgánu alebo člena štatutárneho orgánu alebo iného zástupcu oprávneného

konať v mene Poskytovateľa

**Zabezpečenie uvedeného predmetu zákazky na základe tejto Zmluvy budem(e) plniť prostredníctvom týchto subdodávateľov:**

* Obchodné meno alebo názov subdodávateľa, právna forma:

Adresa pobytu alebo sídla subdodávateľa:

Identifikačné číslo subdodávateľa:

Meno a priezvisko osoby oprávnenej konať vo veciach plnenia tejto Zmluvy za subdodávateľa:

Funkcia:

Podiel subdodávky v % a stručný opis predmetu plnenia, ktorý bude predmetom subdodávky: ..............

* Obchodné meno alebo názov subdodávateľa, právna forma:

Adresa pobytu alebo sídla subdodávateľa:

Identifikačné číslo subdodávateľa:

Meno a priezvisko osoby oprávnenej konať vo veciach plnenia tejto Zmluvy za subdodávateľa:

Funkcia:

Podiel subdodávky v % a stručný opis predmetu plnenia, ktorý bude predmetom subdodávky: ..............

(doplniť aj viac podľa potreby)

V................................ dňa .......................... ................................................................

meno a priezvisko

funkcia

podpis

štatutárneho orgánu alebo člena štatutárneho orgánu alebo iného zástupcu oprávneného

konať v mene Poskytovateľa

*\*nehodiace sa prečiarknite*